
Έγκριση Κανονισμού Προμηθειών της Δημόσιας 
Επιχείρησης Ηλεκτρισμού (ΔΕΗ). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις όπως αυτές ισχύουν: 

1.1. Του Ν. 1558/85 "Κυβέρνηση και Κυβερνητικά Όργα¬ 
να" (ΦΕΚ 137/Α/85). 

1.2. Του Ν. 2286/95 "Προμήθειες του Δημόσιου Τομέα 
και ρυθμίσεις συναφών θεμάτων" (ΦΕΚ 19/Α/95). 

1.3. Του Ν. 1599/96 "Σχέση κράτους πολίτη" (ΦΕΚ 
75/Α/86). 

1.4. Του Ν. 2522/97 "Δικαστική προστασία κλπ" (ΦΕΚ 
178/Α/97). 

1.5. Του Π.Δ. 370/95 "Προσαρμογή της Ελληνικής νομο¬ 
θεσίας περί προμηθειώντου Δημοσίου προς το Κοινοτικό 
Δίκαιο" (ΦΕΚ 199/Β/95). 

1.6. Του Π.Δ. 27/96 "Συγχώνευση των Υπουργείων Του¬ 
ρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης" (ΦΕΚ 19/Β/96). 

1.7. Του Π.Δ. 59/96 "Σύσταση Γεν. Γραμματείας Εμπορί¬ 
ου στο Υπουργείο Ανάπτυξης και καθορισμός των αρμο¬ 
διοτήτων της" (ΦΕΚ51/Α/96). 

2. Το γεγονός ότι από την έκδοση της παρούσας δεν 
προκαλείται δαπάνη για τον κρατικό προϋπολογισμό, 
αποφασίζουμε: 

Εγκρίνουμε τον Κανονισμό Προμηθειών της ΔΕΗ, ο 
οποίος έχει ως εξής : 

ΚΑΝΟΝΙΣΜΟΣ ΠΡΟΜΗΘΕΙΩΝ ΔΕΗ 
ΚΕΦΑΛΑΙΟ I 
ΓΕΝΙΚΕΣ ΔΙΑΤΑΞΕΙΣ 
Άρθρο 1 

Αντικείμενο Κανονισμού 

1. Αντικείμενο του παρόντος Κανονισμού είναι ο καθο¬ 
ρισμός των αρχών και διαδικασιών που διέπουν τις προ¬ 
μήθειες της ΔΕΗ, επιφυλασσομένων των διατάξεων της 
Οδηγίας 93/38/ΕΟΚ όπως κάθε φορά ισχύουν, που ανα- 
φέρονται σε υλικά, εφόδια και εξοπλισμό, καθώς και σε 


υπηρεσίες που έχουν άμεση σχέση με την προμήθεια αυ¬ 
τών, όπως επιθεώρηση, μεταφορά, εκτελωνισμός και 
ασφαλίσεις. 

Όλα τα ανωτέρω, υλικά, εφόδια, εξοπλισμός, ανταλλα¬ 
κτικά αυτών και υπηρεσίες που έχουν άμεση σχέση με την 
προμήθειά τους, αναφέρονται στον παρόντα Κανονισμό 
με τον όρο "υλικά". 

2. Οι διατάξεις του παρόντος Κανονισμού δεν εφαρμό¬ 
ζονται : 

2.1. Στην αγορά ηλεκτρικής ενέργειας ή καυσίμων που 
προορίζονται για την παραγωγή ενέργειας. 

2.2. Στις εργολαβίες κατασκευής ή μελέτης έργων ή 
στην παροχή υπηρεσιών (εκτός των υπηρεσιών που ανα- 
φέρονται στην πιο πάνω παράγραφο 1 του παρόντος άρ¬ 
θρου). 

2.3. Στις προμήθειες υλικών από Εργολάβους της ΔΕΗ 
για λογαριασμό της, που διενεργούνται σύμφωνα μετους 
όρους των αντίστοιχων συμβάσεων κατασκευής Έργων, 
που έχουν υπογράφει με αυτούς. 

2.4. Στις προμήθειες, που διενεργούνται στα πλαίσια 
διεθνούς συμφωνίας, που έχει συναφθεί μεταξύ του Ελ¬ 
ληνικού Κράτους και μιας ή περισσοτέρων άλλων χωρών, 
εκτός Ευρωπαϊκής Ένωσης. 

2.5. Στις προμήθειες υλικών μικρής αξίας, το όριο των 
οποίων καθορίζεται με απόφαση του Γενικού Δ/ντή της 
Επιχείρησης. 

2.6. Στις συμβάσεις που ρητά εξαιρούνται από τις Οδη¬ 
γίες της Ευρωπαϊκής Ένωσης για λόγους άλλους από το 
ύψος της αξίας τους. 

2.7. Στην εκποίηση, καταστροφή και λοιπές σχετικές 
πράξεις που αφορούν σε υλικά, ιδιοκτησίας ΔΕΗ. 

2.8. Σε κάθε δοσοληψία επί Ακινήτων. 

2.9. Σε τυχόν άλλες περιπτώσεις, που θα καθορίσει το 
Διοικητικό Συμβούλιο της Επιχείρησης, μέσα στο νομικό 
πλαίσιο που διέπειτη ΔΕΗ, όπως αυτό καθορίζεται από τη 
νομοθεσία της Ελλάδας και της Ευρωπαϊκής Ένωσης. 

Οι παραπάνω εξαιρέσεις δεν στερούν από τη ΔΕΗ το δι¬ 
καίωμά της να εφαρμόζει κατά την κρίση της και στις περι¬ 
πτώσεις αυτές τις διατάξεις του Κανονισμού Προμηθειών. 

Άρθρο 2 

Δικαιοδοσίες και ρυθμίσεις 

Το Διοικητικό Συμβούλιο ή ο Γενικός Διευθυντής, μέσα 

στα πλαίσια που καθορίζονται από τη νομοθεσία που διέ- 
πειτη ΔΕΗ, παρέχουν με αποφάσεις τους στα όργανα της 
Επιχείρησης, τις δικαιοδοσίες που έχουν σχέση με τον 
παρόντα Κανονισμό και καθορίζουν κάθε στοιχείο και δια¬ 
δικασία που είναι απαραίτητα για την εύρυθμη εφαρμογή 
αυτού. 

Άρθρο 3 

Διαδικασίες επιλογής προμηθευτών 

Η ΔΕΗ μπορεί να προβαίνει στην επιλογή των προμη¬ 
θευτών της και να πραγματοποιεί τις προμήθειές της 
εφαρμόζοντας, κατά περίπτωση, μία από τις ακόλουθες 
διαδικασίες, όπως προβλέπεται από τις εκάστοτε ισχύου- 
σες νομοθετικές ρυθμίσεις και Οδηγίες της Ευρωπαϊκής 
Ένωσης για την προκήρυξη διαγωνισμών με σκοπό τη σύ¬ 
ναψη συμβάσεων προμηθειών. 

1. Ανοικτή Διαδικασία (ή Διαδικασία Ανοικτού Διαγωνι¬ 
σμού), με δημόσια πρόσκληση σε διαγωνισμό, στον οποίο 
μπορεί να υποβάλει προσφορά κάθε ενδιαφερόμενος 
προμηθευτής, μετά τη δημοσίευση περίληψης της σχετι¬ 
κής διακήρυξης. 

2. Κλειστή Διαδικασία (ή Διαδικασία Κλειστού Διαγωνι¬ 
σμού) , με διαγωνισμό στον οποίο μπορούν να υποβάλουν 
προσφορά μόνο εκείνοι οι προμηθευτές που θα επιλε- 
γούν κατόπιν δημόσιας πρόσκλησης για εκδήλωση ενδια¬ 
φέροντος ή από τους πίνακες προμηθευτών του άρθρου 
24του παρόντος Κανονισμού. 

3. Διαδικασία με Πρόχειρο Διαγωνισμό, που γίνεται με 
συνοπτικές διαδικασίες, για υλικά περιορισμένης αξίας, η 
οποία δεν δικαιολογεί την εφαρμογή μιας έκτων δύο ανω¬ 
τέρω διαδικασιών. 

Το όριο της αξίας των υλικών η προμήθεια των οποίων 
θα μπορεί να γίνεται με πρόχειρο διαγωνισμό, καθώς και 
οι συνοπτικές διαδικασίες διεξαγωγής αυτού ορίζονται 
με εσωτερικές ρυθμίσεις της Επιχείρησης, οι οποίες 
εναρμονίζονται με τις εκάστοτε ισχύουσες Διατάξεις και 
τις Οδηγίες της Ευρωπαϊκής Ένωσης. Πρόχειρος διαγω¬ 
νισμός είναι δυνατόν να γίνεται και στις περιπτώσεις του 
άρθρου 21 του παρόντος Κανονισμού, σύμφωνα με εσω¬ 
τερικές ρυθμίσεις της Επιχείρησης. 

4. Διαδικασία με Διαπραγματεύσεις, όπου η ΔΕΗ απευ¬ 
θύνεται σε προμηθευτές της επιλογής της και διαπραγ¬ 
ματεύεται τους όρους σύναψης σύμβασης προμήθειας 
με έναν ή περισσότερους από αυτούς. 

Η διαδικασία αυτή εφαρμόζεται χωρίς δημοσίευση προ¬ 
κήρυξης στις περιπτώσεις που αναλυτικά αναφέρονται 
στο άρθρο 21 του παρόντος Κανονισμού καθώς και στις 
περιπτώσεις που ειδική διάταξη νόμου το επιτρέπει, σύμ¬ 
φωνα με διαδικασίες που ορίζονται με εσωτερικές ρυθμί¬ 
σεις της Επιχείρησης. 

Άρθρο 4 

Περιοδική Ενδεικτική Προκήρυξη 

Περιοδική Ενδεικτική Προκήρυξη δημοσιεύεται σύμ¬ 
φωνα με τα προβλεπόμενα στις εκάστοτε ισχύουσες νο¬ 
μοθετικές ρυθμίσεις και Οδηγίες της Ευρωπαϊκής Ένω¬ 
σης. 

Άρθρο 5 

Συμφωνίες - Πλαίσιο, Μακροχρόνιες Συμβάσεις 

Συμφωνία - Πλαίσιο είναι η συμφωνία μεταξύ της ΔΕΗ 


και ενός ή περισσότερων προμηθευτών, η οποία αποσκο¬ 
πεί στον καθορισμό των όρων των συμβάσεων προμηθει¬ 
ών που πρόκειται να συναφθούν κατά τη διάρκεια συγκε¬ 
κριμένης περιόδου, ιδίως όσον αφορά τις τιμές και, κατά 
περίπτωση, την ποσότητα. 

Η Συμφωνία - Πλαίσιο θεωρείται Σύμβαση και εφαρμό¬ 
ζονται για τη σύναψη της, οι διατάξεις του παρόντος Κα¬ 
νονισμού. Καταρτίζεται μετά από ανοικτό ή κλειστό δια¬ 
γωνισμό ή με διαπραγματεύσεις. 

Όταν η Επιχείρηση έχει συνάψει Συμφωνία - Πλαίσιο 
σύμφωνα με τις διατάξεις του παρόντος Κανονισμού, 
μπορεί να εφαρμόσει το άρθρο 21 παράγραφο 1.8 κατά 
τη σύναψη των συμβάσεων που βασίζονται στη συμφωνία 
αυτή. 

Μακροχρόνιες Συμβάσεις είναι οι συμβάσεις που συνά- 
πτονται για την κάλυψη μεσοπρόθεσμων ή μακροπρόθε- 
σμωντακτικών και επαναλαμβανόμενων αναγκώντης Επι¬ 
χείρησης, οι οποίες καταρτίζονται μετά από ανοικτό ή 
κλειστό διαγωνισμό ή με διαπραγματεύσεις. 

Για τη σύναψη των συμβάσεων αυτών εφαρμόζονται οι 
διατάξεις του παρόντος Κανονισμού και οι διαδικασίες 
που καθορίζονται με εσωτερικές ρυθμίσεις της ΔΕΗ. 

Άρθρο 6 

Προϋποθέσεις συμμετοχής σε διαγωνισμό 

Οι προϋποθέσεις συμμετοχής προμηθευτών σε διαγω¬ 
νισμό της ΔΕΗ είναι να διαθέτουν σε ικανοποιητική στάθ¬ 
μη τα ποιοτικά, οικονομικά και τεχνικά κριτήρια, που κα¬ 
θορίζονται για το σκοπό αυτό, από τη διακήρυξη και να 
αποδεικνύουντην ύπαρξη αυτών με την προσκόμιση σχε¬ 
τικών δικαιολογητικών, σύμφωνα με τη διακήρυξη. 

Άρθρο 7 

Κριτήρια κατακύρωσης διαγωνισμού 

Τα κριτήρια με βάση τα οποία γίνεται η επιλογή του μει¬ 
οδότη και η κατακύρωση της προμήθειας, μεταξύ των τε¬ 
χνικά και οικονομικά αποδεκτών προσφορών, είναι: 

α. Η χαμηλότερη τιμή 

ή 

β. Η συμφερότερη προσφορά. 

Στην περίπτωση του κριτηρίου (α), ως "χαμηλότερη τι¬ 
μή" νοείται αυτή που προκύπτει από την αναγωγή των 
προσφερθεισών τιμών επί της αυτής βάσεως από απόψε- 
ως τόπου, τρόπου και χρόνου παράδοσης του υλικού, σε 
συνδυασμό με τους προτεινόμενους όρους πληρωμής 
του τιμήματος και τους όρους της τυχόν προτεινόμενης 
χρηματοδότησης. 

Στην περίπτωση του κριτηρίου (β), εκτός από τη χαμη¬ 
λότερη τιμή, όπως αυτή προσδιορίστηκε πιο πάνω, συνε- 
κτιμώνται και άλλα κριτήρια όπως : 

Το κόστος εγκατάστασης, λειτουργίας και συντήρη¬ 
σης, όπου απαιτούνται. 

Η παρεχόμενη εγγύηση καλής λειτουργίας. 

Η διάρκεια ζωής του προσφερόμενου υλικού. 

Η εξυπηρέτηση μετά την πώληση και η τεχνική βοήθεια 
εκ μέρους του προμηθευτή. 

Η σχέση κόστους - αποδοτικότητας. 

Κάθε άλλο στοιχείο, ανάλογα με τη φύση των υπό προ¬ 
μήθεια υλικών ή με τις ιδιαίτερες ανάγκες της ΔΕΗ, όπως 
η ομοιομορφία και συλλειτουργικότητα των προσφερο- 
μένων ειδών με εκείνα που χρησιμοποιεί ήδη η ΔΕΗ, 

κ.λ.π., το οποίο κατά την κρίση της ΔΕΗ διασφαλίζει πλη¬ 
ρέστερα τα συμφέροντά της. 

Σε αμφότερες τις περιπτώσεις των κριτηρίων επιλογής 
εξετάζεται η αξιοπιστία, φερεγγυότητα, δυναμικότητα, 
ειδικότητα, πείρα και δοκιμότητα των διαγωνιζομένων. 

ΚΕΦΑΛΑΙΟ II 
ΑΝΟΙΚΤΗ ΔΙΑΔΙΚΑΣΙΑ 
Άρθρο 8 
Διακήρυξη 

1. Για κάθε προμήθεια με διαγωνισμό, ανοικτό ή κλει¬ 
στό, εκδίδεται διακήρυξη διαγωνισμού, η οποία εγκρίνε- 
ται από το αρμόδιο, σε κάθε συγκεκριμένη περίπτωση, 
όργανο της Επιχείρησης. 

2. Το κείμενο της διακήρυξης συντάσσεται, κατά κανό¬ 
να, σε τυποποιημένο έντυπο, συνάδει με τις Οδηγίες της 
Ευρωπαϊκής Ένωσης και μεταξύ των άλλων περιλαμβά¬ 
νει: 

Τον αριθμό της διακήρυξης. 

Τη διεύθυνση της Υπηρεσίας της ΔΕΗ, που προκηρύσ¬ 
σει το διαγωνισμό (Διεύθυνση, τηλεγραφική διεύθυνση, 
αριθμός τηλεφώνου, τηλετύπου καιτηλεμοιοτύπου/ΡΑΧ). 

Την ημερομηνία και ώρα λήξεως της προθεσμίας υπο¬ 
βολής των προσφορών, καθώς και την ημερομηνία και 
ώρα αποσφράγισης αυτών. 

Την ποσότητα και τη σαφή περιγραφή του υλικού. 

Τον επιθυμητό χρόνο, τόπο και τρόπο παράδοσης του 
υπό προμήθεια υλικού. 

Την επισήμανση των φακέλλων των προσφορών. 

Την τυχόν συμμετοχή των ενδιαφερομένων στο κόστος 
απόκτησης του πλήρους τεύχους της διακήρυξης. 

3. Στη διακήρυξη συμπεριλαμβάνονται τα εξής τεύχη, 
που αποτελούν αναπόσπαστο μέρος αυτής : 

3.1. "Ειδικοί Όροι του Διαγωνισμού", που κρίνεται σκό¬ 
πιμο να προστεθούν για τη συγκεκριμένη διακήρυξη και οι 
οποίοι καθορίζουν και αναλύουν θέματα, όπως : 

Το νόμισμα, η μονάδα μέτρησης και οι τιμές μονάδας 
του ζητούμενου υλικού. 

Οι όροι και ο τρόπος πληρωμής του τιμήματος. 

Ο προσδιορισμός του ορίου προκαταβολής ή του 
ανοίγματος πίστωσης. Οσάκις προβλέπεται προκαταβο¬ 
λή, αυτή θα είναι έντοκη, με επιτόκιο που καθορίζεται με 
απόφαση του Γενικού Διευθυντή της ΔΕΗ. 

Η τυχόν αναπροσαρμογή του τιμήματος, ο τύπος υπο¬ 
λογισμού αυτής και ο τρόπος πληρωμής των εξ' αυτής 
προκυπτόντων επί πλέον ποσών. 

Η δυνατότητα ή υποχρέωση προσφοράς για όλη ή μέ¬ 
ρος της ποσότητας ή/και για όλα ή ορισμένα είδη των ζη¬ 
τούμενων υλικών. 

Εναλλακτικές προσφορές: 

Όταν η επιλογή του μειοδότη γίνεται με το κριτήριο της 
πιο συμφέρουσας προσφοράς, μπορεί στη διακήρυξη να 
προβλέπεται η δυνατότητα υποβολής εναλλακτικών προ¬ 
σφορών. Στην περίπτωση αυτή η διακήρυξη θα αναφέρει 
σαφώς τις ελάχιστες απαιτήσεις που θα πρέπει να πλη¬ 
ρούν οι εναλλακτικές προσφορές καθώς και τις τυχόν ει¬ 
δικές απαιτήσεις για την υποβολή τους. 

Το κριτήριο επιλογήςτου μειοδότη (Άρθρο 7). 

Σε περίπτωση που κριτήριο επιλογής είναι η συμφερό- 
τερη προσφορά, καθορίζονται υποχρεωτικά στη διακή¬ 


ρυξη όλα τα στοιχεία με βάση τα οποία γίνεται η αξιολό¬ 
γηση της προσφοράς, καθώς και ο τρόπος βαθμολόγη¬ 
σής τους. 

Οι όροι τυχόν χρηματοδότησης. 

Η τυχόν αυξομείωση του αντικειμένου της προμήθειας, 
το ποσοστό αυτής καθώς και τα χρονικά όρια γνωστοποί¬ 
ησής της στον προμηθευτή. 

Η διατήρηση εκ μέρουςτης ΔΕΗ του δικαιώματος να κα¬ 
τανέμει την προμήθεια σε περισσότερους προμηθευτές, 
σύμφωνα μετηνπαραγρ. 2 του άρθρου 16του παρόντος 
Κανονισμού. 

Η ζητούμενη εγγύηση συμμετοχής. 

Η τυχόν υποχρέωση του προμηθευτή για την υποβολή, 
μαζί με την προσφορά, δείγματος ή διαφόρων πιστοποιη¬ 
τικών ή αδειών ή δηλώσεων. 

Η γλώσσα στην οποία πρέπει να συνταχθούν οι προ¬ 
σφορές. 

3.2. "Γενικοί Όροι Διαγωνισμών" που ισχύουν για κάθε 
διακήρυξη, οι οποίοι περιλαμβάνουν και αναλύουν, μετα¬ 
ξύ άλλων, και τα θέματα : 

Όροι συμμετοχής των διαγωνιζομένων. 

Τρόπος κατάρτισης των προσφορών από τους προμη¬ 
θευτές. 

Τρόπος υποβολής των προσφορών. 

Διάρκεια ισχύος των προσφορών. 

Επιθυμητός τρόπος διάρθρωσηςτωντιμών που θα προ- 
σφερθούν. 

Διαδικασία αποσφράγισης των προσφορών. 

Τα περί κατακύρωσηςτου διαγωνισμού. 

Ενστάσεις και προθεσμίες υποβολής αυτών. 

3.3. Υποδείγματα διαφόρων δηλώσεων που υποβάλ¬ 
λουν οι συμμετέχοντες. 

3.4. Οι τύποι διαφόρων εγγυητικών επιστολών. 

3.5. Τεχνικές προδιαγραφές και τυχόν σχέδια του ζη¬ 
τούμενου υλικού. 

3.6. Έντυπα που υποβοηθούν στη σύνταξη και υποβολή 
των προσφορών από τους προμηθευτές. 

3.7.0 τύπος της Σύμβασης που θα υπογράφει και οι "Γε¬ 
νικοί Όροι Συμβάσεων". 

4. Οι τεχνικές προδιαγραφές των υπό προμήθεια υλι¬ 
κών περιλαμβάνουν όλα εκείνα τα τεχνικά χαρακτηριστι¬ 
κά, ώστε τα υλικά αυτά να εκπληρώνουν το σκοπό για τον 
οποίο προορίζονται. 

Δεν επιτρέπεται η αναγραφή όρων στις διακηρύξεις και 
στιςτεχνικές προδιαγραφές, που να προσδιορίζουν προϊ¬ 
όντα ορισμένης κατασκευής ή προέλευσης ή μεθόδους 
επεξεργασίας, οι οποίες έχουν ως αποτέλεσμα να ευνο¬ 
ούν ορισμένες επιχειρήσεις ή προϊόντα, εκτός των περι¬ 
πτώσεων, κατά τις οποίες, οι προδιαγραφές αυτές δικαι¬ 
ολογούνται απόλυτα από τη φύση του υπό προμήθεια 
προϊόντος. 

Επίσης, δεν επιτρέπεται να αναφέρονται οι τεχνικές 
προδιαγραφές σε εμπορικά σήματα, διπλώματα ευρεσι¬ 
τεχνίας, τύπους ορισμένης προέλευσης ή καταγωγής, 
εκτός εάν υποχρεωτικά συνοδεύονται από τις λέξεις "ή 
ισοδύναμα", και εφόσοντο αντικείμενο της σύμβασης δεν 
μπορεί να περιγράφει αλλιώς σε προδιαγραφές που είναι 
επαρκώς ακριβείς και πλήρως κατανοητές για κάθε εν¬ 
διαφερόμενο. 

Οι τεχνικές προδιαγραφές περιλαμβάνουν και τις μεθό- 

δους ποιοτικού ελέγχου των υλικών κατά την παραλαβή 
τους. 

5. Τόσο οι "Πενικοί Όροι Διαγωνισμών" όσο και οι "Πενι¬ 
κοί Όροι Συμβάσεων" είναι τυποποιημένα, κατά κανόνα, 
κείμενα. 

6. Οι "Ειδικοί Όροι Διαγωνισμών" υπερισχύουν των αντί¬ 
στοιχων "Γενικών Όρων Διαγωνισμών" σε περίπτωση σύ¬ 
γκρουσής τους. 

7. Η διακήρυξη συντάσσεται στην Ελληνική γλώσσα και, 
στις περιπτώσεις όπου τούτο κρίνεται σκόπιμο από την 
Επιχείρηση, συνοδεύεται από μετάφραση στην Αγγλική. 

Σε περίπτωση διαφορών μεταξύ Ελληνικού και Αγγλι¬ 
κού κειμένου υπερισχύει το Ελληνικό κείμενο. 

8. Τροποποίηση των όρωντης διακήρυξης γίνεται με έκ¬ 
δοση συμπληρώματος αυτής, που εγκρίνεται από το ίδιο 
όργανο που έχει εγκρίνει τη διακήρυξη. 

Άρθρο 9 

Προκήρυξη -Δημοσιότητα διαγωνισμού - 
Χρόνος υποβολής προσφορών 

1. Με μέριμνατων αρμοδίων υπηρεσιώντης ΔΕΗ, η προ¬ 
κήρυξη του διαγωνισμού, η οποία περιλαμβάνει περίληψη 
της διακήρυξης, δημοσιεύεται σε δύο (2) τουλάχιστον 
ημερήσιες οικονομικές εφημερίδες, στην Εφημερίδα της 
Ευρωπαϊκής Ένωσης, εφόσον αυτό προβλέπεται από τις 
εκάστοτε ισχύουσες Οδηγίες της Ευρωπαϊκής Ένωσης 
και στο τεύχος Διακηρύξεων Δημοσίων Συμβάσεων της 
Εφημερίδας της Κυβερνήσεως, εφόσον αυτό προβλέπε- 
ται από την ισχύουσα νομοθεσία. 

Σε ειδικές περιπτώσεις και κατά την κρίση του αρμόδι¬ 
ου οργάνου της Επιχείρησης, η υπόψη δημοσίευση μπο¬ 
ρεί να γίνει και στον Επαρχιακό Τύπο του τόπου όπου 
εδρεύει η Υπηρεσία για την οποία γίνεται η προμήθεια. 

Στις περιπτώσεις που προβλέπεται δημοσίευση και 
στην Εφημερίδα της Ευρωπαϊκής Ένωσης, η προκήρυξη 
αποστέλλεται στην Υπηρεσία Επισήμων Εκδόσεων της 
Ευρωπαϊκής Ένωσης και περιλαμβάνει όλα τα στοιχεία 
που προβλέπονται από τις ισχύουσες Οδηγίες της Ευρω¬ 
παϊκής Ένωσης. 

Στις περιπτώσεις αυτές η δημοσίευση της προκήρυξης 
στον Ελληνικό Τύπο, γίνεται μετά την αποστολή αυτής 
στην Υπηρεσία Επισήμων Εκδόσεων της Ευρωπαϊκής 
Ένωσης προς δημοσίευση και δεν μπορεί να περιέχει 
πληροφορίες διάφορες από τις δημοσιευόμενες στην 
Επίσημη Εφημερίδα της Ευρωπαϊκής Ένωσης. 

Συμπληρώματα των διακηρύξεων εκδιδόμενα μετά τη 
δημοσίευση των διακηρύξεων, ακολουθούν την ίδια δια¬ 
δικασία δημοσίευσης με εκείνη της διακήρυξης. 

2. Το πλήρες τεύχος της διακήρυξης ανοικτού διαγωνι¬ 
σμού διανέμεται στους ενδιαφερομένους προμηθευτές 
με καταβολή του ποσού που ορίστηκε ως αντίτιμο συμμε¬ 
τοχής αυτών στις δαπάνες εκδόσεώς του. 

3. Το ελάχιστο χρονικό διάστημα μεταξύ της δημοσίευ¬ 
σης της προκήρυξης ανοικτού διαγωνισμού και της ημε¬ 
ρομηνίας υποβολής προσφορών καθορίζεται με απόφα¬ 
ση του Γενικού Διευθυντή, εναρμονιζόμενο με την Ελλη¬ 
νική Νομοθεσία και τις εκάστοτε ισχύουσες Οδηγίες της 
Ευρωπαϊκής Ένωσης. 

Άρθρο 10 

Υποβολή προσφορών 

1. Οι προσφορές υποβάλλονται στην Υπηρεσία που διε¬ 


νεργεί το διαγωνισμό, στη διεύθυνση που ορίζεται στη 
διακήρυξη. 

Η υποβολή μπορεί να γίνει με τους ακόλουθους τρό¬ 
πους : 

1.1. Παράδοση της προσφοράς από τους ενδιαφερο¬ 
μένους ή τους εκπροσώπους τους στην εν λόγω διεύθυν¬ 
ση. 

1.2. Αποστολή της προσφοράς ταχυδρομικώς επί απο¬ 
δείξει ή μέσω εταιριών διακίνησης εντύπων. 

Και στις δύο παραπάνω περιπτώσεις, οι ενδιαφερόμε¬ 
νοι φροντίζουν για την έγκαιρη υποβολή της προσφοράς 
τους σύμφωνα μετά διαλαμβανόμενα στη διακήρυξη. 

2. Οι εκπρόθεσμες προσφορές ή οι προσφορές προμη¬ 
θευτών που η συμμετοχή τους σε διαγωνισμούς έχει απο¬ 
κλεισθεί, δεν αποσφραγίζονται ούτε λαμβάνονται υπόψη. 
Στις περιπτώσεις αυτές οι ενδιαφερόμενοι προμηθευτές 
ειδοποιούνται εγγράφως από την Υπηρεσία για την πα¬ 
ραλαβή των προσφορών τους που επιστρέφονται. Η έγ¬ 
γραφη ειδοποίησή τους περιλαμβάνει και τους λόγους 
επιστροφής των προσφορών. Αν οι προμηθευτές δεν πα¬ 
ραλάβουν τις προσφορές τους εντός διμήνου από της ει¬ 
δοποίησής τους, τότε αυτές καταστρέφονται από την 
Υπηρεσία που διενεργεί το διαγωνισμό. 

3. Εάν από τη διακήρυξη προβλέπεται η κατάθεση δείγ¬ 
ματος, το δείγμα κατατίθεται στην Υπηρεσία που διενερ¬ 
γεί το διαγωνισμό, σύμφωνα με τα οριζόμενα στη διακή¬ 
ρυξη. 

4. Η αποσφράγιση των προσφορών γίνεται υποχρεωτι¬ 
κά σε δύο στάδια. 

Οι προσφορές υποβάλλονται μέσα σε σφραγισμένο φά- 
κελλο, στον οποίο αναγράφονται, η λέξη Προσφορά, ο 
αριθμός της διακήρυξης και τα λοιπά στοιχεία επισήμαν¬ 
σης που προβλέπονται στη διακήρυξη και ο οποίος περιέ¬ 
χει, όλα τα στοιχεία και δικαιολογητικά που προβλέπει η 
διακήρυξη, τηντεχνική προσφορά, καθώς και ένα δεύτερο 
σφραγισμένο φάκελλο, στον οποίο περιλαμβάνεται η οι¬ 
κονομική προσφορά. Ο δεύτερος αυτός φάκελλος θα έχει 
επισήμανση σύμφωνα μετά οριζόμενα στη διακήρυξη. 

Προσφορές που υποβάλλονται ανοικτές ή προφορικά 
δεν γίνονται αποδεκτές. 

5. Οιπροσφορές συντάσσονται σύμφωνα με τους όρους 
και τις οδηγίες της διακήρυξης και περιλαμβάνουν όλα τα 
στοιχεία που καθορίζονται από αυτή, δηλαδή νομιμοποιη¬ 
τικά έγγραφα, τυχόν εγγυητική επιστολή συμμετοχής, οι¬ 
κονομικά και τεχνικά στοιχεία και πληροφορίες κ.λ.π. 

Η γλώσσα στην οποία συντάσσονται οι προσφορές εί¬ 
ναι η προβλεπόμενη στη σχετική διακήρυξη. 

Οι προσφορές υποβάλλονται σε ένα πρωτότυπο και σε 
όσα "ακριβή" αντίγραφα καθορίζει η αντίστοιχη διακήρυ¬ 
ξη. Το πρωτότυπο υπογράφεται σε όλες τις σελίδες αυ¬ 
τού από τον προμηθευτή ή από νόμιμα εξουσιοδοτημένο 
εκπρόσωπό του. 

Η βεβαίωση της ακρίβειας των αντιγράφων γίνεται με 
σχετική ενυπόγραφη δήλωση, στην τελευταία σελίδα αυ¬ 
τών, του ιδίου προσώπου ή προσώπων που έχουν υπο¬ 
γράψει το πρωτότυπο της προσφοράς. 

Σε περίπτωση διαφορών μεταξύ πρωτοτύπου και αντι¬ 
γράφου, υπερισχύει το πρωτότυπο της προσφοράς. 

Οι προσφορές, κατά την παραλαβή τους από την Υπη¬ 
ρεσία που διενεργεί το διαγωνισμό, καταχωρούνται σε ει¬ 
δικό πρωτόκολλο προσφορών και σε κάθε φάκελλο προ- 

αφοράς σημειώνεται ο αριθμός πρωτοκόλλου και η ημε¬ 
ρομηνία και ώρα καταχώρισης. 

Άρθρο 11 

Παράταση - Αναβολή - Ματαίωση διαγωνισμού 

1. Παράταση της προθεσμίας υποβολής των προσφο¬ 
ρών ή αναβολή ή ματαίωση ενός διαγωνισμού είναι δυνα¬ 
τή, εφόσον δεν υπάρχει συμμετοχή ή κατά την κρίση της 
ΔΕΗ η συμμετοχή των προμηθευτών κρίνεται ανεπαρκής 
ή υπάρχουν σοβαροί λόγοι που συνηγορούν σ’ αυτό. 

Στις περιπτώσεις αυτές η έγκριση παρέχεται από το αρ¬ 
μόδιο όργανο της Επιχείρησης. 

2. Εφόσον αποφασισθεί παράταση προθεσμίας υποβο¬ 
λής προσφορών ή αναβολή ή ματαίωση του διαγωνισμού, 
απαιτείται σχετική δημοσίευση στοντύπο, σύμφωνα μετά 
οριζόμενα στο άρθρο 9του παρόντος Κανονισμού. 

3. Ο ελάχιστος χρόνος παράτασης της προθεσμίας 
υποβολής προσφορών, σε κάθε περίπτωση, δεν μπορεί 
να υπολείπεται των πέντε (5) εργάσιμων ημερών. 

4. Στις περιπτώσεις αναβολής ή ματαίωσης του διαγω¬ 
νισμού οι προσφορές που έχουν ήδη υποβληθεί επιστρέ- 
φονται στους προμηθευτές που τις υπέβαλαν. 

5. Στην περίπτωση παράτασης του διαγωνισμού, οι 
προσφορές που έχουν ήδη υποβληθεί μπορούν να επι- 
στραφούν στους προμηθευτές που τις υπέβαλαν, ύστερα 
από σχετική αίτησή τους. Αν δεν ζητηθεί η επιστροφή 
τους και παραμείνουν στο αρμόδιο Γραφείο, ισχύουν τό¬ 
τε μόνο, εφόσον στη σχετική διακήρυξη περιλαμβάνεται 
ρήτρα που προβλέπει ότι οι υπόψη προσφορές παραμέ¬ 
νουν σε ισχύ, για την περίπτωση τυχόν παράτασης, άλ¬ 
λως, για να ισχύσουν και για την παράταση του διαγωνι¬ 
σμού, απαιτείται σχετική δήλωση του προσφέροντος. 

Επίσης, οι προμηθευτές που έχουν ήδη υποβάλει προ¬ 
σφορά, η οποία έχει παραμείνει στο αρμόδιο Γ ραφείο, 
μπορούν να τη συμπληρώσουν ή να την τροποποιήσουν 
μέσα στη νέα προθεσμία υποβολής προσφορών, υπο¬ 
βάλλοντας συμπληρωματική προσφορά και δήλωση περί 
ισχύος ολόκληρης της προσφοράς τους. 

Άρθρο 12 

Αποσφράγιση προσφορών 

1. Η αποσφράγιση των προσφορών γίνεται σε δύο στά¬ 
δια, σύμφωνα μετά οριζόμενα στη διακήρυξη και στην πα¬ 
ράγραφο 4 του άρθρου 10 του παρόντος, από Επιτροπή 
Αποσφράγισης Προσφορών, που ορίζεται από το αρμό¬ 
διο όργανο της Επιχείρησης. 

2. Η αποσφράγιση γίνεται στο Γραφείο Αποσφράγισης 
Προσφορώντης Υπηρεσίας που διενεργεί το διαγωνισμό, 
την ημέρα και ώρα που ορίζει η διακήρυξη. Μετά την εκ- 
πνοή της ώρας που ορίζεται στη διακήρυξη για την υπο¬ 
βολή των προσφορών, η Επιτροπή Αποσφράγισης προ¬ 
βαίνει δημόσια στην αποσφράγιση των προσφορών. Οι 
προμηθευτές μπορούν να παρίστανται κατά την απο¬ 
σφράγιση των προσφορών είτε αυτοπροσώπως είτε με εκ¬ 
πρόσωπό τους που ορίζεται με έγγραφη εξουσιοδότηση. 

3. Έργο της Επιτροπής Αποσφράγισης Προσφορών εί¬ 
ναι να εξετάσει το εμπρόθεσμο ή μη των προσφορών, να 
ελέγξει την ύπαρξη των προβλεπόμενων δικαιολογητικών 
και την πληρότητα γενικά των τυπικών προϋποθέσεων 
που καθορίζει η αντίστοιχη διακήρυξη, να κατατάξει τις 
προσφορές σε τυπικά αποδεκτές ή μη και να ανακοινώσει 


στους παρευρισκομένους τα κύρια τεχνικά και οικονομι¬ 
κά στοιχεία των προσφορών. Η ανακοίνωση των τεχνικών 
και οικονομικών στοιχείων γίνεται αντίστοιχα σε κάθε 
στάδιο αποσφράγισης. 

Η Επιτροπή Αποσφράγισης περατώνει το έργο της με 
τη σύνταξη "Πρακτικού Αποσφράγισης Προσφορών". 

4. Μετά την εκδίκαση των τυχόν ενστάσεων (ως παρ. 2 
και 3 του άρθρου 14 του παρόντος) οι προσφορές που 
κρίνονται τελεσίδικα αποδεκτές προωθούνται στην Επι¬ 
τροπή Αξιολόγησης. 

Άρθρο 13 

Αξιολόγηση προσφορών 

1. Επιτροπές Αξιολόγησης Προσφορών 

1.1. Η αξιολόγηση των προσφορών πραγματοποιείται 
από "Επιτροπή Αξιολόγησης Προσφορών", που ορίζεται 
από το αρμόδιο όργανο της Επιχείρησης. 

1.2. Έργο των Επιτροπών Αξιολόγησης Προσφορών εί¬ 
ναι η επεξεργασία των στοιχείων των προσφορών, η αξιο¬ 
λόγησή τους, ο καθορισμός της σειράς μειοδοσίας με βά¬ 
ση τα κριτήρια αξιολόγησης που προβλέπονται από τη 
διακήρυξη και η σύνταξη σχετικού πρακτικού. 

2. Διαδικασία Αξιολόγησης Προσφορών 

2.1. Η εργασία της αξιολόγησης των προσφορών περι¬ 
λαμβάνει, σε πρώτο στάδιο την τεχνική αξιολόγηση και 
στη συνέχεια, σε δεύτερο στάδιο, την οικονομική αξιολό¬ 
γηση και το συνδυασμό των αποτελεσμάτων των δύο, 
ώστε να προκύψει η τελική ολοκληρωμένη αξιολόγηση 
των προσφορών. 

2.2. Για την τεχνική αξιολόγηση επιτρέπεται η αλληλο¬ 
γραφία των οργάνων που τη διενεργούν απευθείας με 
τους προσφέροντες προμηθευτές για διευκρινίσεις ή 
στοιχεία μόνο τεχνικής φύσεως. 

2.3. Η οικονομική αξιολόγηση των προσφορών προϋπο¬ 
θέτει την περάτωση της τεχνικής αξιολόγησής τους. Σε 
περίπτωση που μια προσφορά κριθεί οριστικά τεχνικά μη 
αποδεκτή δεν γίνεται αποσφράγιση της αντίστοιχης οικο¬ 
νομικής προσφοράς. 

2.4. Κατά το στάδιο της οικονομικής αξιολόγησης των 
προσφορών, η Επιτροπή Αξιολόγησης, δύναται να ζητεί 
από τους προσφέροντες διευκρινίσεις και επί των οικονο¬ 
μικών στοιχείων των προσφορών τους. 

2.5. Οι προμηθευτές δικαιούνται να παρέχουν, μόνον 
εφόσον τους ζητηθούν, πρόσθετα στοιχεία τεχνικής ή οι¬ 
κονομικής φύσεως που θα αποβλέπουν αποκλειστικά στη 
διευκρίνηση της προσφοράς τους. 

2.6. Αντιπροσφορές υποβαλλόμενες στα πλαίσια δια¬ 
γωνισμών είναι απαράδεκτες και απορρίπτονται. 

2.7. Η Επιτροπή Αξιολόγησης συντάσσει Πρακτικό 
Αξιολόγησης με τις προτάσεις της και το υποβάλλει στην 
Υπηρεσία που διεξάγει το διαγωνισμό και στις λοιπές κα¬ 
τά περίπτωση αρμόδιες Υπηρεσίες. Οι Υπηρεσίες αυτές 
προωθούν το πρακτικό, διατυπώνοντας και τις απόψεις 
τους, στο όργανο που είναι αρμόδιο για την έγκριση του 
αποτελέσματος του διαγωνισμού. 

2.8. Σε περιπτώσεις διαγωνισμών για προμήθειες μέχρι 
ενός ορίου αξίας, που καθορίζεται με απόφαση του Γενι¬ 
κού Διευθυντή, είναι δυνατόν να ορίζεται κοινή Επιτροπή 
Αποσφράγισης και Αξιολόγησης Προσφορών. 

2.9. Εναλλακτικές προσφορές αξιολογούνται όταν η 
ανάθεση γίνεται με το κριτήριο της πιο συμφέρουσας 

προσφοράς, εφόσον η διακήρυξη προβλέπει τη δυνατό¬ 
τητα υποβολής τους και πληρούν τις απαιτήσεις της δια¬ 
κήρυξης. 

Άρθρο 14 
Ενστάσεις 

1. Ενστάσεις κατά της διακήρυξης 

1.1. Κάθε ενδιαφερόμενος να συμμετάσχει σε διαγωνι¬ 
σμό προμήθειας υλικού δύναται να υποβάλει ένσταση κα¬ 
τά της διακήρυξης αυτού. 

1.2. Ενστάσεις κατά της διακήρυξης του διαγωνισμού 
εξετάζονται μόνο εφόσον έχουν υποβληθεί μέσα σε προ¬ 
θεσμία πέντε (5) εργασίμων ημερών από την τελευταία 
δημοσίευση της διακήρυξης στον Ελληνικό ημερήσιο τύ¬ 
πο. 

1.3. Κάθε εμπρόθεσμα υποβληθείσα ένσταση εξετάζε¬ 
ται από το αρμόδιο όργανο της Επιχείρησης, το οποίο εκ¬ 
δίδει την απόφασή του μέσα σε προθεσμία δέκα (10) ημε¬ 
ρών, από την υποβολή της ένστασης. 

Η απόφαση αυτή είναι οριστική και οι ενιστάμενοι λαμ¬ 
βάνουν γνώση αυτής με ευθύνη και φροντίδα τους. 

Αν παρέλθει άπρακτη η προθεσμία των (10) ημερών, 
τεκμαίρεται η απόρριψη της ένστασης. 

1.4. Σε περίπτωση ολικής ή μερικής αποδοχής της έν¬ 
στασης, η οποία συνεπάγεται τροποποίηση ή συμπλήρω¬ 
ση των όρων της διακήρυξης, εκδίδεται συμπλήρωμα της 
διακήρυξης που δημοσιεύεται σύμφωνα μετά οριζόμενα 
στηνπαραγρ. 1 του άρθρου 9του παρόντος Κανονισμού. 
Στην περίπτωση αυτή επανακαθορίζεται και η προθεσμία 
του διαγωνισμού. 

2. Ενστάσεις κατά της συμμετοχής προμηθευτού ή της 
νομιμότητας διενέργειας του διαγωνισμού. 

2.1. Ένσταση κατά της συμμετοχής προμηθευτού στο 
διαγωνισμό ή κατά της νομιμότητας διενέργειας του δια¬ 
γωνισμού ως προς τη διαδικασία παραλαβής και απο¬ 
σφράγισης των προσφορών, μπορούν να υποβάλουν μό¬ 
νον οι συμμετέχοντες σ' αυτόν ή προκειμένου περί κλει¬ 
στού διαγωνισμού μόνο οιπροσκληθέντες να υποβάλουν 
προσφορά, εντός δύο εργασίμων ημερών από της απο¬ 
σφράγισης των προσφορών ή και κατά τη διάρκεια της 
αποσφράγισης. 

Η ένσταση κατά της συμμετοχής προμηθευτού κοινο¬ 
ποιείται απαραιτήτως με ευθύνη του ενισταμένου και σε 
εκείνον κατά του οποίου στρέφεται. 

2.2. Ένσταση κατά της νομιμότητας διενέργειας του 
διαγωνισμού (ανοικτού ή κλειστού) έως και την κατακυ- 
ρωτική απόφαση. 

Την ένσταση αυτή μπορούν να υποβάλουν μόνο οι συμ¬ 
μετέχοντες στο διαγωνισμό των οποίων οι προσφορές 
έγιναν δεκτές και δεν απορρίφθηκαν για τυπικούς ή ου¬ 
σιαστικούς λόγους κατά το στάδιο της αποσφράγισης, 
εντός πέντε ημερών από τη γνώση με οποιοδήποτε τρόπο 
της προσβαλόμενης πράξης ή παράλειψης. 

2.3. Οι ενστάσεις των παραγράφων 2.1 και 2.2 ανωτέρω, 
εφόσον υποβληθούν έγκαιρα, εξετάζονται από αρμόδιο όρ¬ 
γανο της Επιχείρησης, το οποίο εκδίδειτην απόφασή του μέ¬ 
σα σε προθεσμία δέκα ημερών από της υποβολής αυτών. 

Αν παρέλθει άπρακτη η προθεσμία των δέκα (10) ημε¬ 
ρών, τεκμαίρεται η απόρριψη των ενστάσεων. 

3. Ενστάσεις για προσφορές που κρίθηκαν τυπικά μη 
αποδεκτές 


3.1. Με μέριμνα της Υπηρεσίας που διενεργεί το διαγω¬ 
νισμό, γνωστοποιούνται εγγράφως, με συστημένη επι¬ 
στολή ή τηλετύπημα ή τηλεμοιοτυπία/ΡΑΧ, σε όλουςτους 
διαγωνιζόμενους, που η προσφορά τους κρίθηκε "τυπικά 
μη αποδεκτή" από την Επιτροπή Αποσφράγισης Προσφο¬ 
ρών, οι λόγοι της απόρριψής τους. 

Η γνωστοποίηση αυτή μπορεί να γίνει και με ενυπόγρα¬ 
φο δήλωση των διαγωνιζόμενων ή των εκπροσώπων τους 
επί της προσφοράς των ότι έλαβαν γνώση των λόγων της 
τυπικής απόρριψης αυτής. 

3.2. Οι εν λόγω διαγωνιζόμενοι και μόνον αυτοί δικαιού¬ 
νται, εντός της τακτής προθεσμίας που καθορίζεται στη 
διακήρυξη και η οποία δεν μπορεί να είναι μικρότερη των 
δύο (2) εργασίμων ημερών, να υποβάλουν εγγράφως 
σχετική ένσταση, που θα απευθύνεται στην Επιτροπή 
Αποσφράγισης Προσφορών και μόνο για τους λόγους 
απόρριψής τους. 

3.3. Η οριστική και αμετάκλητη απόφαση επί των ενστά¬ 
σεων λαμβάνεται από αρμόδιο όργανο της Επιχείρησης 
και γνωστοποιείται εγγράφως, με μέριμνα της Υπηρεσίας 
που διενεργεί το διαγωνισμό, στους διαγωνιζόμενους 
που υπέβαλαν ενστάσεις. 

4. Ενστάσεις για προσφορές που κρίθηκαν τεχνικά μη 
αποδεκτές 

4.1. Με μέριμνα της Υπηρεσίας που διενεργεί το διαγω¬ 
νισμό, γνωστοποιούνται εγγράφως, με συστημένη επι¬ 
στολή ή τηλετύπημα ή τηλεμοιοτυπία/ΡΑΧ, ταυτόχρονα 
σε όλους τους διαγωνιζόμενους, που η προσφορά τους 
κρίθηκε "τεχνικά μη αποδεκτή" από το όργανο της τεχνι¬ 
κής αξιολόγησης, οι λόγοι απόρριψής τους. 

4.2. Οι εν λόγω διαγωνιζόμενοι και μόνον αυτοί δικαιού¬ 
νται, εντός της τακτής προθεσμίας που καθορίζεται στη 
διακήρυξη και η οποία δεν μπορεί να είναι μικρότερη των 
δύο (2) εργασίμων ημερών, να υποβάλουν εγγράφως 
σχετική ένσταση, και μόνο για τους λόγους που κρίθηκαν 
τεχνικά μη αποδεκτοί, στην Υπηρεσία που διενεργεί το 
διαγωνισμό. 

4.3. Η οριστική και αμετάκλητη απόφαση επί των ενστά¬ 
σεων λαμβάνεται από αρμόδιο όργανο της Επιχείρησης 
και γνωστοποιείται εγγράφως, με μέριμνα της Υπηρεσίας 
που διενεργεί το διαγωνισμό, στους διαγωνιζόμενους 
που υπέβαλαν ενστάσεις. 

Η γνωστοποίηση γίνεται πριν την αποσφράγιση των οι¬ 
κονομικών προσφορών. 

5. Όλες οι παραπάνω ενστάσεις αναστέλλουν τις διαδι¬ 
κασίες του διαγωνισμού μέχρι την τελεσίδικη εκδίκασή 
τους από το αρμόδιο όργανο της Επιχείρησης ή μέχρι την 
παρέλευση της δεκαημέρου προθεσμίας, όπου αυτή 
προβλέπεται. 

6. Διαμαρτυρία ή ένσταση οποιοσδήποτε άλλης μορ¬ 
φής, σε οποιαδήποτε φάση του διαγωνισμού, δεν ανα¬ 
στέλλει τη διαδικασία του διαγωνισμού και τίθεται υπόψη 
του κατακυρούντος οργάνου της Επιχείρησης στη φάση 
της κατακύρωσης. 

Άρθρο 15 

Παροχή διευκρινίσεων - Συζητήσεις με προμηθευτές 

1. Πέραν των οριζομένων στο άρθρο 13 του παρόντος 
κανονισμού, συζητήσεις με διαγωνιζόμενους προμηθευ¬ 
τές, για τη συμπλήρωση ή διευκρίνιση της προσφοράς 
τους, οι οποίες δεν θα πρέπει να δημιουργούν διακρίσεις 

μεταξύ αυτών, γίνονται από το όργανο κατακύρωσης ή 
από εξουσιοδοτημένο από αυτό όργανο, εφόσον κριθεί 
ότι υπάρχουν στοιχεία που συνηγορούν προς τούτο, μό¬ 
νο στις ακόλουθες περιπτώσεις και σύμφωνα με εσωτερι¬ 
κές ρυθμίσεις της Επιχείρησης. 

1.1. Με το μειοδότη. 

1.2 Με τους μειοδότες σε περίπτωση ισοτιμίας ή ισοδυ¬ 
ναμίας της προσφοράς τους. 

1.3. Με τους άλλους διαγωνιζόμενους, κατά τη σειρά 
μειοδοσίας, μόνο αν ο μειοδότης ανακαλέσει την προ¬ 
σφορά του ή αρνηθεί την εκπλήρωση υποχρεώσεώντου. 

1.4. Μετους διαγωνιζόμενους, στηνπερίπτωση που κρί- 
νεται σκόπιμη η εφαρμογή των διατάξεων της παραγρά¬ 
φου 2 του άρθρου 16 του παρόντος Κανονισμού. 

2. Μετά την κατακύρωση διαγωνισμού και εφόσον για 
οποιοδήποτε λόγο δεν υπογράφει η σύμβαση με το μειο¬ 
δότη, τότε μπορεί να γίνονται συζητήσεις, με εντολή του 
οργάνου κατακύρωσης, με τους άλλους διαγωνιζόμε- 
νους, κατά σειρά μειοδοσίας και εφόσον ισχύουν ή δέχο¬ 
νται να ισχύουν οι προσφορές τους. 

Οι συζητήσεις αυτές μπορούν να διεξαχθούν εφόσον 
συνεχίζουν να υφίστανται οι συνθήκες που εξυπηρετεί ο 
διαγωνισμός και το επιβάλλει το συμφέρον της Επιχείρη¬ 
σης και πάντως όχι πέραν ενός ευλόγου διαστήματος από 
την ημέρα που έπρεπε να υπογράφει η σύμβαση. 

Άρθρο 16 

Κατακύρωση - Ακύρωση - Επανάληψη διαγωνισμού 

1. Η κατακύρωση της προμήθειας ολοκληρώνεται με 
την έγκριση του αποτελέσματος του διαγωνισμού από το 
αρμόδιο όργανο της Επιχείρησης. 

Η προμήθεια κατακυρώνεται κατά κανόνα στον προμη¬ 
θευτή, που, σύμφωνα μετά άρθρα 7 και 13του παρόντος 
Κανονισμού, υπέβαλε την πλεονεκτικότερη προσφορά 
και κρίθηκε μειοδότης. 

2. Η ΔΕΗ διατηρεί το δικαίωμα να κατανέμει την προ¬ 
μήθεια σε περισσότερους προμηθευτές, αν τούτο επι¬ 
βάλλεται από ειδικούς και τεκμηριωμένους λόγους όπως, 
ενδεικτικά και πάντως όχι περιοριστικά, είναι: 

2.1. Η ύπαρξη συνθηκών στην αγορά, που τείνουν να 
οδηγήσουν σε μονοπωλιακή διάρθρωσή της. 

2.2 Ο μειοδότης, καίτοι τεχνικά αποδεκτός, προσφέρει 
υλικά που δεν έχουν χρησιμοποιηθεί άλλοτε από τη ΔΕΗ, 
ώστε, σε περίπτωση αστοχίας των υπόψη υλικών να υπάρ¬ 
χει η δυνατότητα άμεσης αντικατάστασής τους από τα 
αποθέματα που θα δημιουργηθούν με την κατανομή της 
προμήθειας. 

Η περίπτωση αυτή έχει εφαρμογή, εφόσον : 

α. Πρόκειται για εξειδικευμένα υλικά, τα οποία χαρα¬ 
κτηρίζονται στη διακήρυξη κρίσιμα για τη λειτουργία της 
Επιχείρησης. 

β. Έχει καθοριστεί υποχρεωτικά στη διακήρυξη το πο¬ 
σοστό κατανομής της προμήθειας σε άλλους προμηθευ¬ 
τές, το οποίο θα πρέπει να είναι μικρό. 

2.3. Η εξυπηρέτηση των γενικότερων συμφερόντων 
της. 

3. Σε περίπτωση ισοτιμίας ή ισοδυναμίας προσφορών, η 
ανάθεση γίνεται με κατανομή της προμήθειας μεταξύ των 
ισοδύναμων ή ισότιμων προμηθευτών ή, σε περίπτωση μη 
συμφωνίας αυτών, ανάθεση σ’ έναν απ’ αυτούς, μετά από 
κλήρωση, η οποία διενεργείται από την Επιτροπή Αξιολό¬ 


γησης Προσφορών με την παρουσία των ενδιαφερομέ¬ 
νων προμηθευτών. 

4. Ακύρωση ή επανάληψη του διαγωνισμού γίνεται εάν 
το αρμόδιο για την κατακύρωση του διαγωνισμού όργανο 
της Επιχείρησης κρίνει ότι: 

4.1. Ο διαγωνισμός διεξήχθη παρατύπως και από την 
παρατυπία επηρεάζονται τα αποτελέσματα αυτού. 

4.2. Το αποτέλεσμα του διαγωνισμού είναι μη ικανοποι¬ 
ητικό. 

4.3. Ο ανταγωνισμός υπήρξε ανεπαρκής. 

4.4. Μεταβλήθηκαν οι αντίστοιχες ανάγκες της Επιχεί¬ 
ρησης. 

5. Σε καμιά περίπτωση δεν δημιουργείται υποχρέωση 
καταβολής από τη ΔΕΗ στους διαγωνιζόμενους οποιοσ¬ 
δήποτε αποζημίωσης για δαπάνες ή για άλλες θετικές ή 
αποθετικές ζημίες που τυχόν υπέστησαν από τη συμμε¬ 
τοχή τους στο διαγωνισμό. 

Οι αποφάσεις για κατακύρωση ή ακύρωση ή επανάλη¬ 
ψη του διαγωνισμού πρέπει να είναι αιτιολογημένες. Οι 
αποφάσεις αυτές αποτελούν στοιχεία της εσωτερικής 
Υπηρεσίας της ΔΕΗ και δεν δημιουργούν υποχρεώσεις ή 
δεσμεύσεις της Επιχείρησης. 

6. Με μέριμνα της Υπηρεσίας που διενεργεί το διαγωνι¬ 
σμό γνωστοποιούνται σε κάθε αποκλεισθέντα υποψήφιο 
ή προσφέροντα, το συντομότερο από την παραλαβή σχε¬ 
τικής γραπτής αίτησης, οι λόγοι απόρριψης της υποψη¬ 
φιότητας ή της προσφοράς του και σε κάθε προσφέροντα 
που υπέβαλε παραδεκτή προσφορά τα χαρακτηριστικά 
και τα σχετικά πλεονεκτήματα της επιλεγείσας προσφο¬ 
ράς καθώς και το όνομα του αναδόχου. 

Ωστόσο, η ΔΕΗ μπορεί να μην κοινοποιήσει ορισμένες 
πληροφορίες σχετικά με την ανάθεση της σύμβασης, οι 
οποίες αναφέρονται στο πρώτο εδάφιο της παρούσας 
παραγράφου, εφόσον η κοινοποίηση θα αποτελούσε 
εμπόδιο για την εφαρμογή των νόμων ή θα ήταν αντίθετη 
προς το δημόσιο συμφέρον ή θα έθιγε έννομα εμπορικά 
συμφέροντα δημοσίων ή ιδιωτικών επιχειρήσεων, συμπε¬ 
ριλαμβανομένων και εκείνων της επιχείρησης στην οποία 
ανατέθηκε η σύμβαση, ή θα μπορούσε να επηρεάσει τις 
συνθήκες θεμιτού ανταγωνισμού μεταξύ προμηθευτών. 

Άρθρο 17 

Αναγγελία ανάθεσης - Σύμβαση προμήθειας 

1. Η ανάθεση της προμήθειας ανακοινώνεται με μέρι¬ 
μνα της Υπηρεσίας που διενεργεί το διαγωνισμό με επι¬ 
στολή, τηλεγράφημα, τηλετυπικό σήμα, τηλεμοιοτυπία/ 
ΡΑΧ ή με την αποστολή της αντίστοιχης παραγγελίας ή 
σύμβασης για υπογραφή στους προμηθευτές που έχουν 
επιλεγεί με βάση τις διατάξεις του παρόντος Κανονισμού. 

2. Μετά την κατά τα ανωτέρω αναγγελία, παρέχονται, 
με βάση τις σχετικές διαδικασίες της ΔΕΗ, πληροφορίες 
στους ενδιαφερομένους για τα αποτελέσματα του διαγω¬ 
νισμού, σύμφωνα μετά καθοριζόμενα στην παράγραφο 6 
του άρθρου 16του παρόντος Κανονισμού. 

3. Τα στοιχεία ανάθεσης της σύμβασης ή παραγγελίας 
ανακοινώνονται στην Επιτροπή της Ευρωπαϊκής Ένω¬ 
σης, σύμφωνα με τις ισχύουσες Διατάξεις και Οδηγίες 
της Ευρωπαϊκής Ένωσης. 

4. Για την υλοποίηση των προμηθειών καταρτίζονται 
συμβάσεις ή παραγγελίες, σύμφωνα με την απόφαση κα- 
τακύρωσηςτου αρμόδιου οργάνουτηςΔΕΗ, οιοποίεςπε- 




10356 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ριλαμβάνουν τους γενικούς και ειδικούς όρους της προ¬ 
μήθειας, καθώς και κάθε όρο τεχνικής ή οικονομικής ή άλ¬ 
λης φύσης, που χρειάζεται για την ακριβή εκτέλεση της 
σύμβασης. Τροποποιήσεις ή συμπληρώσεις των συμβά¬ 
σεων ή παραγγελιών γίνονται πάντοτε εγγράφως, μετά 
από έγκριση του αρμοδίου οργάνου της ΔΕΗ. 

5. Οι συμβάσεις ή οι παραγγελίες συντάσσονται στην 
Ελληνική γλώσσα, αλλά όταν οι αντισυμβαλλόμενοι είναι 
αλλοδαποί οίκοι μπορεί να συ ντάσσονται ταυτόχρονα και 
στην Αγγλική γλώσσα, με το ελληνικό κείμενο να υπερι¬ 
σχύει. Η περιγραφή του υλικού και τα τεχνικά στοιχεία 
μπορούν να συντάσσονται μόνο στην Αγγλική γλώσσα. 

6. Η υπογραφή των συμβάσεων γίνεται από το εκάστο- 
τε εξουσιοδοτημένο όργανο της ΔΕΗ, σύμφωνα με εσω¬ 
τερικές ρυθμίσεις της Επιχείρησης. 

7. Η καταγγελίαήηλύσητωνσυμβάσεωνγίνεται μετά από 
έγκριση του κατά περίπτωση αρμοδίου οργάνου της ΔΕΗ. 

ΚΕΦΑΛΑΙΟ III 
ΚΛΕΙΣΤΗ ΔΙΑΔΙΚΑΣΙΑ 
Άρθρο 18 

Πρόσκληση εκδήλωσης ενδιαφέροντος 

1. Για κάθε προμήθεια με κλειστό διαγωνισμό και εφό- 
σονηεπιλογήτωνπρομηθευτώνδενγίνεταιαπό πίνακες του 
άρθρου 24του παρόντος Κανονισμού, εκδίδεται, πριν απάτη 
διακήρυξη, "Πρόσκληση Εκδήλωσης Ενδιαφέροντος". 

2. Το κείμενο της εν λόγω πρόσκλησης μεταξύ άλλων 
περιλαμβάνει: 

Τον αριθμό της πρόσκλησης, που είναι ίδιος με εκείνον 
της σχετικής διακήρυξης. 

Την διεύθυνση της Υπηρεσίας της ΔΕΗ, που προκη¬ 
ρύσσει το διαγωνισμό (Διεύθυνση, τηλεγραφική διεύθυν¬ 
ση, αριθμός τηλεφώνου, τηλετύπου, και τηλεμοιοτύ- 
που/ΡΑΧ). 

Την ημερομηνία και ώρα λήξεως της προθεσμίας υπο¬ 
βολής των δηλώσεων ενδιαφέροντος. 

Την περιγραφή του προς προμήθεια υλικού και την πο¬ 
σότητα αυτού. 

Τα υποβαλλόμενα μαζί με τη δήλωση ενδιαφέροντος 
στοιχεία για τη διακρίβωση της αξιοπιστίας και της συ¬ 
ναλλακτικής ευθύτητας των προμηθευτών. 

Τυχόν πρόσθετους όρους ή/και διευκρινίσεις που είναι 
απαραίτητες. 

Τα κριτήρια επιλογής των ενδιαφερομένων. 

Τη δυνατότητα υποβολής ένστασης. 

3. Η προκήρυξη της πρόσκλησης εκδήλωσης ενδιαφέ¬ 
ροντος δημοσιεύεται κατά τον ίδιο τρόπο, που προβλέπε- 
ται στο άρθρο 9 του παρόντος Κανονισμού, για τη δημο¬ 
σίευση της προκήρυξης ανοικτού διαγωνισμού. 

4. Το πλήρες κείμενο της πρόσκλησης εκδήλωσης εν¬ 
διαφέροντος διανέμεται στους ενδιαφερομένους προμη¬ 
θευτές με την καταβολή του ποσού που ορίσθηκε ως αντί¬ 
τιμο συμμετοχής αυτών στις δαπάνες εκδόσεώς του. 

5. Το ελάχιστο χρονικό διάστημα μεταξύ της δημοσίευ¬ 
σης της προκήρυξης πρόσκλησης εκδήλωσης ενδιαφέ¬ 
ροντος και της ημερομηνίας υποβολής δηλώσεων ενδια¬ 
φέροντος, καθορίζεται με απόφαση του Γενικού Διευθυ¬ 
ντή, εναρμονιζόμενο με την Ελληνική Νομοθεσία και τις 
εκάστοτε ισχύουσες Οδηγίες της Ευρωπαϊκής Ένωσης. 


Άρθρο 19 

Υποβολή - Παράταση υποβολής 
δηλώσεων ενδιαφέροντος 

Αναβολή - Ματαίωση πρόσκλησης εκδήλωσης ενδιαφέ¬ 
ροντος 

1. Οι δηλώσεις ενδιαφέροντος υποβάλλονται στην Υπη¬ 
ρεσία που διενεργεί τον κλειστό διαγωνισμό, στη διεύ¬ 
θυνση που ορίζεται στην πρόσκληση εκδήλωσης ενδια¬ 
φέροντος όπου καιπρωτοκολλούνται. Η υποβολή μπορεί 
να γίνει με τους ακόλουθους τρόπους : 

1.1. Παράδοση της δήλωσης εκδήλωσης ενδιαφέρο¬ 
ντος από τους ενδιαφερομένους ή τους εκπροσώπους 
τους στην εν λόγω διεύθυνση. 

1.2. Αποστολή της δήλωσης εκδήλωσης ενδιαφέρο¬ 
ντος ταχυδρομικώς επί αποδείξει ή μέσω εταιριών διακί¬ 
νησης εντύπων. 

Και στις δύο παραπάνω περιπτώσεις οι ενδιαφερόμενοι 
φροντίζουν για την έγκαιρη υποβολή της δήλωσης ενδια¬ 
φέροντος, σύμφωνα με τα διαλαμβανόμενα στην πρό¬ 
σκληση εκδήλωσης ενδιαφέροντος. 

2. Παράταση της προθεσμίας υποβολής δηλώσεων εν¬ 
διαφέροντος ή αναβολή ή ματαίωση της πρόσκλησης εκ¬ 
δήλωσης ενδιαφέροντος είναι δυνατή, εφόσον υπάρχουν 
σοβαροί λόγοι που συνηγορούν σ' αυτό ή η ανταπόκριση 
στην πρόσκληση εκδήλωσης ενδιαφέροντος κρίνεται 
ανεπαρκής. 

3. Εφόσον αποφασισθεί από το αρμόδιο όργανο της 
Επιχείρησης παράταση της προθεσμίας υποβολής δηλώ¬ 
σεων ενδιαφέροντος ή αναβολή ή ματαίωση της πρό¬ 
σκλησης εκδήλωσης ενδιαφέροντος, απαιτείται σχετική 
δημοσίευση στοντύπο, σύμφωνα μετά οριζόμενα στο άρ¬ 
θρο 9 του παρόντος Κανονισμού. 

Άρθρο 20 

Προεπιλογή προμηθευτών - Λοιπές διαδικασίες κλειστού 
διαγωνισμού 

1. Η προεπιλογή των ενδιαφερομένων προμηθευτών 
που θα λάβουν μέρος σε κλειστό διαγωνισμό, γίνεται από 
αρμόδιο όργανο της ΔΕΗ, σύμφωνα με τα κριτήρια επι¬ 
λογής που αναφέρονται στην πρόσκληση εκδήλωσης εν¬ 
διαφέροντος. 

2. Μετά το πέρας της διαδικασίας προεπιλογής, η Επι¬ 
χείρηση ενημερώνει εγγράφως τους αποκλεισθέντες, για 
τους λόγους της μη επιλογής τους. Οι αποκλεισθέντες 
έχουν δικαίωμα ενστάσεως σύμφωνα με τα οριζόμενα 
στην πρόσκληση εκδήλωσης ενδιαφέροντος, επί της 
οποίας αποφασίζει αρμόδιο όργανο της ΔΕΗ. 

3. Στους προμηθευτές που θα προεπιλεγούντελικά απο- 
στέλλεται η διακήρυξη του διαγωνισμού, με καταβολή εκ 
μέρους αυτών του ποσού που ορίσθηκε ως αντίτιμο συμ¬ 
μετοχής τους στις δαπάνες εκδόσεώς της διακήρυξης. 

4. Για τα υπόλοιπα στάδια του κλειστού διαγωνισμού 
εφαρμόζονται οι ρυθμίσεις που προβλέπονται στον πα¬ 
ρόντα Κανονισμό για τον ανοικτό διαγωνισμό, με τις ακό¬ 
λουθες τροποποιήσεις: 

4.1. Σε περίπτωση παράτασης της προθεσμίας υποβο¬ 
λής προσφορών ή αναβολής ή ματαίωσης του κλειστού 
διαγωνισμού, δεν γίνεται δημοσίευση στοντύπο, αλλά έγ¬ 
γραφη ειδοποίηση των προμηθευτών που έχουν προεπι- 
λεγεί. 

4.2. Ενστάσεις κατά της διακήρυξης του κλειστού δια¬ 
γωνισμού εξετάζονται μόνον εφόσον έχουν υποβληθεί 
μέσα σε προθεσμία πέντε (5) εργάσιμων ημερών από της 
αποστολής αυτής στους προεπιλεγέντες προμηθευτές, 
άλλως δεν λαμβάνονται υπόψη. 

4.3. Προσφορές που υποβάλλονται από προμηθευτές 
που δεν έχουν προεπιλεγεί κατά τη διαδικασία του κλει¬ 
στού διαγωνισμού, δεν αποσφραγίζονται ούτε λαμβάνο- 
νται υπόψη. 

ΚΕΦΑΛΑΙΟ IV 

ΔΙΑΔΙΚΑΣΙΑ ΜΕ ΔΙΑΠΡΑΓΜΑΤΕΥΣΕΙΣ 
Άρθρο 21 

Περιπτώσεις εφαρμογής της διαδικασίας με διαπραγ¬ 
ματεύσεις χωρίς δημοσίευση προκήρυξης 

1. Η διαδικασία σύναψης συμβάσεων προμηθειών με 
διαπραγματεύσεις χωρίς δημοσίευση προκήρυξης, απο¬ 
τελεί εξαιρετική διαδικασία και δύναται να εφαρμοστεί 
στις ακόλουθες περιπτώσεις: 

1.1. Εάν σε διαδικασία με προκήρυξη διαγωνισμού δεν 
υποβλήθηκε καμία προσφορά ή εάν από τις υποβληθεί- 
σες προσφορές δεν είναι καμία κατάλληλη. Η περίπτωση 
αυτή ισχύει, εφόσον δεν έχουν τροποποιηθεί ουσιαστικά 
οι αρχικοί όροι της διακήρυξης. 

1.2. Για υλικά, που κατασκευάζονται ή διατίθενται κατ’ 
αποκλειστικότητα ή έχουν ιδιάζουσα καταλληλότητα ή 
που για λόγους τεχνικούς ή καλλιτεχνικούς κατασκευά¬ 
ζονται ή διατίθενται μόνο από ορισμένο προμηθευτή. 

1.3. Για υλικά που κατασκευάζονται ή προορίζονται 
αποκλειστικά για σκοπούς ερευνών, πειραμάτων, πρότυ¬ 
πης εφαρμογής ή για δοκιμαστική χρήση. 

1.4. Για υλικά για τα οποία η αλλαγή της πηγής προμή¬ 
θειας θα υποχρέωνε τη ΔΕΗ να προμηθευτεί υλικά με δια¬ 
φορετικά χαρακτηριστικά, που θα ήταν μη συμβατά με τα 
υπάρχοντα ή θα προκαλούσαν δυσανάλογες τεχνικές δυ¬ 
σχέρειες στη λειτουργία και συντήρηση των εγκαταστά- 
σεώντης. 

1.5. Γ ια υλικά που έχουν χρηματιστηριακή τιμή ή που η 
νομοθεσία αποκλείει τη διενέργεια διαγωνισμού ή που η 
προμήθειά τους χαρακτηρίζεται απόρρητη ή σχετίζεται 
με ουσιώδη συμφέροντα ασφάλειας του Κράτους. 

1.6. Σε περιπτώσεις επείγουσας ανάγκης οφειλόμενης 
σε απρόβλεπτες καταστάσεις ή σε περιπτώσεις επείγου¬ 
σας ανάγκης όπου η έλλειψη υλικών είναι δυνατόν να προ- 
καλέσει ατυχήματα ή καταστροφές ή σημαντικές ζημίες ή 
ασύμφορες ακινητοποιήσεις των εγκαταστάσεων της 
ΔΕΗ και δεν υφίστανται χρονικά περιθώρια για τη διενέρ¬ 
γεια κλειστού ή ανοικτού διαγωνισμού. 

1.7. Γ ια συμβάσεις που ειδικές Διατάξεις και ρυθμίσεις 
επιτρέπουν στη ΔΕΗ τη σύναψή τους με διαπραγματεύ¬ 
σεις χωρίς τη δημοσίευση προκήρυξης, ανεξάρτητα από 
το ύψος της αξίας αυτών. 

1.8. Για υλικά η προμήθεια των οποίων εντάσσεται και 
εξυπηρετείται από Συμφωνίες - Πλαίσιο, που έχουν συνα- 
φθεί σύμφωνα με τον παρόντα Κανονισμό. 

1.9. Γ ια αγορές ευκαιρίας ή σκοπιμότητας όπως αυτές 
ορίζονται, στις εκάστοτε ισχύουσες σχετικές Διατάξεις 
και Οδηγίες της Ευρωπαϊκής Ένωσης. 

1.10. Για προμήθειες υλικών που δεν υπάγονται στις πιο 
πάνω περιπτώσεις, αλλά για τις οποίες, κατά περίπτωση, 


το Διοικητικό Συμβούλιο ή το Συμβούλιο Διεύθυνσης ή ο 
Γενικός Δ/ντής κρίνουν, μέσα στα πλαίσια των αρμοδιο¬ 
τήτων τους και σύμφωνα με τις εκάστοτε ισχύουσες προ¬ 
βλέψεις της Ελληνικής νομοθεσίας και των Οδηγιών της 
Ευρωπαϊκής Ένωσης, ότι αποτελούν εξαιρετικές περι¬ 
πτώσεις και συντρέχουν ειδικοί γι’ αυτό λόγοι. 

2. Τα όργανα ανάθεσης - κατακύρωσης των παραπάνω 
προμηθειών καθορίζονται στις σχετικές ρυθμίσεις της 
ΔΕΗ. 

ΚΕΦΑΛΑΙΟ V 
ΛΟΙΠΕΣ ΡΥΘΜΙΣΕΙΣ 

Άρθρο 22 

Έκπτωση προμηθευτή 

1. Αν ο προμηθευτής παραβαίνει τις συμβατικές του 
υποχρεώσεις, η ΔΕΗ μπορεί να καταγγείλει τη σύμβαση 
και να κηρύξει τον προμηθευτή έκπτωτο. 

2. Οι ακολουθούμενες διαδικασίες αναφέρονται στη 
διακήρυξη και στη σύμβαση. 

Άρθρο 23 

Αποκλεισμός προμηθευτή 

1. Η ΔΕΗ έχει το δικαίωμα, μετά από αιτιολογημένη ει¬ 
σήγηση των αρμοδίων οργάνων της Επιχείρησης, να ζη- 
τήσειτον αποκλεισμό, πρόσκαιρα ή οριστικά, απάτη συμ¬ 
μετοχή στις διαδικασίες των προμηθειών της, κάθε προ¬ 
μηθευτή που κηρύχθηκε έκπτωτος ή κρίθηκε ότι δεν έχει 
αξιοπιστία ή τη συναλλακτική ευθύτητα σε βαθμό ικανο¬ 
ποιητικό για τη ΔΕΗ. Η έγκριση του αποκλεισμού γίνεται 
σε κάθε περίπτωση, από τον Υπουργό Ανάπτυξης, μετά 
από εισήγηση του Συμβουλίου Διεύθυνσης της ΔΕΗ και 
τις διαδικασίες που προβλέπονται από τον Κανονισμό 
Προμηθειών Δημοσίου. 

2. Ο αποκλεισμός γνωστοποιείται εγγράφως με εξώδι- 
κη δήλωση ή με συστημένη επιστολή στον προμηθευτή 
από την αρμόδια Υπηρεσία. Ο προμηθευτής έχει το δικαί¬ 
ωμα να υποβάλει ένσταση μέχρι την ημερομηνία που θα 
ορίζεται στην έγγραφη γνωστοποίηση. 

3. Επί της ένστασης του προμηθευτή αποφασίζει τελε¬ 
σίδικα ο Υπουργός Ανάπτυξης. 

Άρθρο 24 

Κατάρτιση πινάκων προμηθευτών 

1. Η ΔΕΗ, δύναται, μέσω Συστήματος Προεπιλογής, να 
προβαίνει στην κατάρτιση "Πινάκων Προμηθευτών" για 
ορισμένα υλικά ή ομάδες υλικών. 

2. Η διαδικασία του εν λόγω Συστήματος, τα κριτήρια 
επιλογής των προμηθευτών, η αναθεώρηση των Πινάκων, 
η διάρκειάτους, τα αρμόδια όργανα διεξαγωγήςτης όλης 
διαδικασίας καθώς και οι σχετικές δικαιοδοσίες των ορ¬ 
γάνων αυτών, καθορίζονται από εσωτερικές ρυθμίσεις 
της ΔΕΗ. 

Άρθρο 25 

Εμπιστευτικός χαρακτήρας των στοιχείων προμηθειών 

και χρόνος διατήρησης αυτών 

1. Όλα τα στοιχεία που έχουν σχέση με τις προμήθειες 
της ΔΕΗ θεωρούνται αυστηρώς εμπιστευτικά. 

2. Με εξαίρεση τα οριζόμενα στην παράγραφο 3 του άρ¬ 
θρου 12, στην παράγραφο 6 του άρθρου 16 και στις πα¬ 
ραγράφους 2 και 3 του άρθρου 17, εξωϋπηρεσιακή χρή- 

ση ή γνωστοποίηση των στοιχείων αυτών επιτρέπεται μό¬ 
νο μετά από έγκριση του αρμόδιου οργάνου της Επιχεί¬ 
ρησης. 

3. Ο χρόνος διατήρησης των στοιχείων προμηθειών κα¬ 
θορίζεται από τις εκάστοτε ισχύουσες Διατάξεις και Οδη¬ 
γίες της Ευρωπαϊκής Ένωσης και είναι κατ' ελάχιστον 5 
χρόνια. 

Άρθρο 26 

Μεταβατική διάταξη - Ισχύς του Κανονισμού 

1. Οι προμήθειες για τις οποίες έχουν ήδη δημοσιευθεί 
διακηρύξεις ή ευρίσκονται στο στάδιο αξιολόγησης ή κα- 


τακύρωσης ή έχουν ήδη υπογράφει συμβάσεις, διενερ- 
γούνται με βάση τον Κανονισμό και τις λοιπές σχετικές 
ρυθμίσεις που ίσχυανπριντην έναρξη εφαρμογήςτου πα¬ 
ρόντος Κανονισμού. 

2. Ο Κανονισμός αυτός ισχύει από τη δημοσίευσή του 
στην Εφημερίδα της Κυβερνήσεως. 

3. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 20 Ιουνίου 2000 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηίΐρ: νννννν.βΐ.9 γ 
θ-ιτιείΙ: \λ/θ 5 ιτι 351 θγ @ Θί.ς|Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 
Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ -Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































